Գետաձիու մասին, որը վախենում էր պատվաստումներից

«Գետաձիու մասին, որը վախենում էր պատվաստումներից» (), խորհրդային նկարված մուլտիպլիկացիոն ֆիլմ՝ ստեղծված 1966 թվականին Միլոշ Մացոուրեկի հեքիաթի հիման վրա։ Ռեժիսոր-մուլտիպլիկատոր Լեոնիդ Ամալրիկի լավագույն մուլտիպլիկացիոն բեմադրություններից մեկն է։

Սյուժե 
Ամռանը հարավային քաղաքի ծովափին լողանում, հանգստանում ու ուրախանում են հեքիաթային կենդանիները։

Հանկարծ հանգիստն ընդհատվում է կախված պատի թերթի հայտարարության պատճառով, որից հայտնի է դառնում, որ բոլորը՝ ճանճից մինչև փիղ, պետք է պատվաստվեն դեղնախտի դեմ։ Հայտարարությունը կարդալուց հետո բոլոր կենդանիները շարունակում են հանգստանալ, պարել ու արևայրուք ընդունել, ասես ոչինչ չի եղել։ Միայն Գետաձին է անհանգստանում և սկսում է բոլորին հարցնել, թե որքան սարսափելի ու ցավոտ է պատվաստում անելը։

Նրան փորձում է օգնել ու հանգստացնել նրա իմաստուն ընկերը՝ Մարաբուն, որը պատմում է, թե որքան դա կարևոր և միաժամանակ չնչին գործ է։ Պատվաստման գնալու ծանուցում ստանալուց հետո Գետաձին ավելի շատ է վախենում։ Միայն Մարաբուի աջակցության շնորհիվ է նա ուղևորվում հիվանդանոց՝ պատվաստվելու։

Պատվատման սպասողների հերթի ժամանակ վախն ավելի է ուժեղանում, և Գետաձին ամեն կերպ փորձում է խուսափել դրանից։ Պատվաստման եկած մյուս կենդանիների օգնությամբ Գետաձին ի վերջո մտնում է բժշկի մոտ։ Վախից մե՛կ քրտնելով, մե՛կ սպիտակելով՝ Գետաձին, օգտվելով առիթից, երբ բժիշկն ու Մարաբուն զրույցի պատճառով ուշադրությունը շեղում են նրանից, փախչում է հիվանդանոցից առանց պատվաստվելու։

Հաջորդ օրը Մարաբուն այցելում է իր ընկերոջն ու նրան գտնում ամբողջովին դեղին։ Մարաբուն հեռախոսով այդ մասին պատմում է բժշկին։ Պարզվում է, որ չպատվաստվելու պատճառով Գետաձին հիվանդացել է դեղնախտով, և նրան տեղափոխում են հիվանդանոց։

Այդպես Գետաձին հայտնվում է հիվանդանոցային մահճակալին, որտեղ տանջվում է բուժման գործողություններից ու ձանձրույթից։ Երբ նրա մոտ են գնում բժիշկն ու Մարաբուն, նա հանկարծ կարմրում է, որովհետև շատ է ամաչում այն պատճառով, որ վախենում էր պատվաստվելուց։

Ֆիլմի վրա աշխատել են

Ստեղծողներ 
Սցենարիստ – Վլադիմիր Սուտեև
Ռեժիսոր – Լեոնիդ Ամալրիկ
Բեմադրող նկարիչներ – Նադեժդա Պրիվալովա, Տատյանա Սազոնովա
Կոմպոզիտոր – Նիկիտա Բոգոսլովսկի
Օպերատոր – Միխայիլ Դրույան
Հնչյունային օպերատոր – Գեորգի Մարտինյուկ
 Խմբագիր – Զ. Պավլովա
 Նկարիչ-մուտիպլիկատորներ՝ Իվան Դավիդով, Ռենատա Միրենկովա, Վլադիմիր Արբեկով, Տատյանա Տարանովիչ, Յուրի Բուտիրին, Լիդիա Ռեզցովա, Ելիզավետա Կոմովա, Վադիմ Դոլգիխ, Վիոլետա Կոլեսնիկովա, Օլեգ Սաֆրոնով
 Նկարիչ-դեկորատորներ – Վերա Վալերիանովա, Օլգա Գեմերլինգ
 Օգնականներ –  Գ. Անդրեևա, Մ. Տրուսովա, Ն. Նայաշկովա

Դերերը հնչյունավորել են

Հետաքրքիր փաստ 
 Մուլտֆիլմի թողարկումից տասնչորս տարի անց կապիկների կողմից գետաձիուն պատգարակով հիվանդանոց տեղափոխելու տեսարանն օգտագործվել է «Դե, սպասիր» մուլտֆիլմի հեռուստաթողարկումներում։

Մրցանակներ 
 1967 — Իրանի լուսավորության նախարարության մրցանակ Թեհրանում անցկացված Մանկական ֆիլմերի երկրորդ միջազգային կինոփառատոնում

Վերաթողարկում 
Մուլտֆիլմը թողարկվել է VHS-ով 1990-ական թվականների սկզբին և DVD-ով 2000-ական թվականներին «Крупный план» ընկերության կողմից «Ամենամեծ ընկերը» () մուլտֆիլմերի հավաքածուում։
Ձայնագրության ժամանակ կատարվել է պատկերի ու ձայնի թվային վերականգնում. ձայն — ռուսերեն Dolby Digital 5.1 Stereo, ռուսերեն Dolby Digital 1.0 mono, պատկեր — Standart 4:3 (1,33:1), գույն — PAL։

Ծանոթագրություններ

Գրականություն

Արտաքին հղումներ 
 
 
 

Խորհրդային մուլտֆիլմեր
«Սոյուզմուլտֆիլմ» ստուդիայի մուլտֆիլմեր
Լեոնիդ Ամալրիկի մուլտֆիլմեր
1966 մուլտֆիլմեր